Արտաշես Թումանյան

Արտաշես Սամվելի Թումանյան (), ՀՀ պետական գործիչ, դիվանագետ, Իրանի Իսլամական Հանրապետությունում ՀՀ արտակարգ և լիազոր դեսպան։

Կրթություն 
 1966-1971 թթ. - սովորել և ավարտել է Երևանի պոլիտեխնիկական ինստիտուտի տեխնիկական կիբեռնետիկայի ֆակուլտետը՝ կիսահաղորդիչ սարքերի էլեկտրոնային տեխնիկայի ինժեների մասնագիտությամբ։
 Սովորել է ասպիրանտուրայում։ Տնտեսական գիտությունների թեկնածու, դոցենտ

Աշխատանքային գործունեություն 

 1972-1978 թթ. - Երևանի պոլիտեխնիկական ինստիտուտի Կիրովականի մասնաճյուղի բարձրագույն մաթեմատիկայի ամբիոնի դասախոս։
 1978-1982 թթ. - Կիրովականի էլեկտրոնային հաշվիչ տեխնիկայի գործարանի կոնստրուկտորական բյուրոյի պետ, գլխավոր կոնստրուկտոր։
 1982-1988 թթ. - Կիրովականի էլեկտրոնային հաշվիչ տեխնիկայի գործարանի կուսակցական կոմիտեի ազատված քարտուղար։
 2006-2015 թթ. - «Լիսամ» իրավաբանական ծառայություններ ՓԲԸ Տնօրենների խորհրդի նախագահ։

Քաղաքական գործունեություն 
 1988-1990 թթ. - ՀԿԿ Կիրովականի քաղկոմի կազմակերպական բաժնի վարիչ։
 1990-1995 թթ. - ՀՀ Գերագույն խորհրդի պատգամավոր։
 1990-1992 թթ. - ՀՀ Գերագույն խորհրդի ֆինանսավարկային, բյուջետային հարցերի մշտական հանձնաժողովի նախագահի տեղակալ։
 1992-1995 թթ. - ՀՀ գերագույն խորհրդի նախագահի տեղակալ։
 1995 թ. հուլիսի 5-ին ընտրվել է ՀՀ Ազգային ժողովի 1-ին գումարման պատգամավոր թիվ 62 ընտրատարածքից։ ՀՀ Ազգային Ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ Խմբակցություններում և պատգամավորական խմբերում չի ընդգրկվել։
 1997-1998 թթ. - ՀՀ հարկային տեսչության պետ։
 1998-1999 թթ. - ՀՀ Նախագահի խորհրդական։
 1999-2000 թթ. - ՀՀ Արտաքին գործերի նախարարի առաջին տեղակալ։
 2000-2006 թթ. - ՀՀ Նախագահի աշխատակազմի ղեկավար։
 2015 թ. փետրվարի 17-ին ՀՀ Նախագահի հրամանագրով նշանակվել է Իրանի Իսլամական Հանրապետությունում Հայաստանի Հանրապետության արտակարգ և լիազոր դեսպան։

Տիրապետում է հայերեն, ռուսերեն, անգլերեն լեզուներին։

Ծանոթագրություններ 

Հայ քաղաքական գործիչներ
Հայ դիվանագետներ
Դիվանագետներ այբբենական կարգով
1949 ծնունդներ
Նոյեմբերի 16 ծնունդներ
ՀՀ ԱԺ 1-ին գումարման պատգամավորներ
Տնտեսագիտության թեկնածուներ
Հայ պետական գործիչներ
ՀՀ արտակարգ և լիազոր դեսպաններ
ՀՊՃՀ շրջանավարտներ
ՀՀ ԳԽ 1-ին գումարման պատգամավորներ
Հայ ճարտարագետներ